
REFERAT

Propunere de aprobare a acordării titlului de Cetăţean de Onoare 
al Municipiului Timişoara domnului PAUL GOMA
 în atenţia Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte şi al Comisiei pentru administraţie locală, juridică, ordine publică, drepturile omului şi probleme ale minorităţilor
Domnul Paul Goma s-a născut în anul 1935, la 2 octombrie, în satul Mana, comuna Vatici din Basarabia.

În mai 1952, Paul Goma, elev în clasa a X-a a Liceului Gheorghe Lazăr din Sibiu, este convocat la Securitate şi reţinut opt zile, după care este exmatriculat din toate şcolile din ţară deoarece susţinuse în şcoală cauza luptătorilor anticomunişti. Reuşeşte să se înscrie la Liceul Radu Negru din Făgăraş, pe care îl va absolvi în anul 1953.
În 1954 reuşeşte la Institutul de literatură şi critică literară "Mihai Eminescu". Din 1955 începe dispute cu profesori ai Institutului, fapt ce duce ca în iunie 1956 să fie judecat de către Rectoratul facultăţii. În octombrie 1956 predă carnetul UTM în semn de protest faţă de evenimentele din Ungaria. Este arestat în luna următoare acuzat de tentativă de organizare de manifestaţie ostilă fiind condamnat în anul următor la doi ani închisoare corecţională pe care o execută la închisorile Jilava şi Gherla. Este trimis apoi cu domiciliul forţat în Bărăgan, la Lăţeşti, unde rămâne până în 1964.
Publică la Editura de Stat pentru Literatură şi Artă, romanul "Ostinato" şi debutează la revista "Luceafărul" cu povestirea "Când tace toba" în 1966. În vara anului 1967 trimite prima variantă a romanului Ostinato în Occident, motiv pentru care va avea repercusiuni mai târziu.
La sfârşitul lui 1968 este reprimit în Partidul Comunist Român. În aprilie 1970 predă romanul "Uşa" editurii Cartea Românească, care însă este respins ca urmare a pretinsei "decodificări" de către Alexandru Ivansiuc, la două personaje din carte, cum că ar fi vorba de cei doi soţi Ceauşescu. Ulterior şi manuscrisul acestui roman este trimis în Occident. 
În octombrie 1971 apare în limba germană, publicat de către editura Suhrkamp Verlag, romanul Ostinato, la târgul de carte de la Frankfurt. Paul Goma apare la stand cu acest roman cu titulatura de "carte interzisă în România". Imediat se propune excluderea sa din partid "pentru că a pus în mâna duşmanului o armă cu care să lovească în patria noastră".

La aceeaşi editură vest-germană, în 1972 apare şi romanul Uşa, preluat în 1974, în franceză, la Gallimard. Prin aceste cărţi Paul Goma intră în circuitul european, ajungând la mari conflicte cu autorităţile comuniste de la Bucureşti, culminând cu "Mişcarea '77" şi soldate cu arestarea şi detenţia sa la Rahova.
La 20 noiembrie 1977, Paul Goma pleacă în exil împreună cu familia. Ajunşi la Paris cer azil politic. Aici scriitorul va continua lupta sa împotriva regimului comunist de la Bucureşti şi a lui Ceauşescu. 
Abia după Revoluţia din 1989 i se publică şi în România o parte din cărţi. Îi apar articole în revistele Vatra, Familia, Timpul şi Jurnalul Literară.

Paul Goma şi familia locuiesc în continuare în Franţa. Cu toate că are o bogată colecţie de lucrări publicate, atât în ţară cât şi în străinătate, Paul Goma nu este membru al Uniunii Scriitorilor, din care a fost dat afară în 1977 de către conducerea de atunci a Uniunii.

În 2002, Paul Goma scrie eseul "Săptămâna roşie 28 iunie – 3 iulie sau Basarabia şi Evreii". În lucrare, autorul prezintă atrocităţile comise de populaţia neromână (printre care şi evrei) în timpul retragerii trupelor şi administraţiei române din Basarabia şi Bucovina, de după ultimatumurile sovietice din iunie 1940. Explicaţia autorului pentru fermitatea cu care regimul antonescian îi pedepsise pe evrei, după 22 iunie 1941, constă în răzbunarea pentru faptele reprobabile din  anul precedent. Totodată Paul Goma militează pentru asumarea responsabilităţii evreilor pentru crimele comise contra românilor şi este contra distorsionării istoriei în vederea instituirii unui mit exclusiv al genocidului doar contra evreilor în scopuri politice (de dominaţie), economice (extorcare de fonduri) şi de culpabilizare a tuturor celorlalte naţiuni ne-evreieşti, fără o analiză critică a propriilor acţiuni criminale antiromâneşti, susţinute şi aprobate de cvasi-totalitatea cercurilor evreieşti. Între anii 2002 şi 2005 eseul a cunoscut numeroase variante. Prima ediţie tipărită a apărut la Editura Museum din Chişinău (2003), iar cea de-a treia la Editura Vremea, Bucureşti (2004).
Propunem să se acorde domnului Paul Goma titlul de Cetăţean de Onoare al Municipiului Timişoara. Menţionăm că această propunere de a i se acorda titlul de Cetăţean de Onoare al Municipiului Timişoara domnului Paul Goma a fost făcută de domnul primar Gheorghe Ciuhandu, la iniţiativa Asociaţiei Victoria, Asociaţiei Altar, a domnului Ioan Ieremia, regizor al Teatrului Mihai Eminescu, iar referatul a fost întocmit de Biroul Relaţii Publice din cadrul Primăriei Municipiului Timişoara.

